Тайчуудын Амбагай 1148 оны үед Хабул ханыг нас барсны дараа Хамаг Монголын хан болон өргөмжлөгджээ. Тайчуудын Сэнгүн билгийн хөвгүүн. Эцэг Сэнгүн Билгэ нь Чирхай лянхуагийн хөвгүүн билээ. Бодончарийн хөвгүүн Хабич баатарын удам юм. Хамаг Монголын хан Хабул, Амбагай хоёр нэг ясан төрлийн хүмүүс ажээ. Бодончарийн жич хүү Хайду юм. Хайдугийн жич хөвгүүд нь Хабул хан, Амбагай хоёр болно. Хабул ханы өвөг эцэг Байшинхор, Амбагайн өвөг эцэг Чирхай Лянхуа хоёрын эцэг нь Хайду юм. Хабул хан нас барахдаа хан суудлыг долоон хөвгүүнийхээ аль нэгэнд залгамжлуулсангүй, Сэнгүн Билгийн хүү Амбагайг Хамаг Монголын хан болгохоор нэр заажээ. Амбагай ханыг татарууд найрамдал байгуулах нэрийдлээр хуурав. Тэр аргад нь Амбагай хан орж татартай ураг барилдан, охиноо хүргэж очжээ. Татарын Айргууд, Буйргууд аймгийн нууцаар бэлтгэсэн цэрэг Амбагай ханыг барин авч Алтан улсад хүргүүлжээ. Алтан улсын хаан одоогийн Жунду хотод (одоогийн Бээжин) сууж байв. Амбагай ханыг модон илжигт хадаж тарчлаан хороожээ. Нууц товчоонд дурдсанаар Амбагай хан Бэсүд овгийн Балхачи гэдэг хүнийг элч болгож ""Хабул ханы долоон хөвүүний дундах Хутула, өөрийн арван хөвүүний дундах Хадаан тайшид очиж хамгийн хан, улсын эзэн байтал охиноо өөрөө үдэж хүргэхийг надаар цээрлэл болгогтун, би татар аймагт баригдав, таван хурууны хумсыг тамтартал, арван хуруугаа барагдтал миний өшөөг авагтун"" гэж захисан байдаг. Чингис хаан татар аймгийг эзлээд тэрэгний булд чацуулан хядахдаа эрт цагаас нааш эцэг өвгөдийг минь хорлосон гэсэн шалтгаан хэлдэг нь Амбагай хан, Хабул ханы ахмад хөвгүүн Охинбархаг, өөрийн эцэг Есүхэй баатар нарын өшөөг авсан хэрэг болжээ.

Өндөр модны оройд иш мөчрөөр дугуйдуу үүр засаж голдуу 1 өндөг гаргадаг. Эм нь өндөгөө дарж, эр нь анд гаран идэш тэжээл олж ирдэг. Ой мод ихтэй газар амьдрах тул далавч нь зохицсон богиновтор байдаг.

Буслаг сүлиг, Glaucidium passerinum, нь Европд хамгийн жижиг шар шувуунд тооцогдоно. Тэд төв ба хойд Европ, Азийн хойд хэсэг, Сибирь хүртэлх ой тайгад амьдардаг.

Хэрмийн нийт урт 18 км. Хэрмийн 12 км хэсэг улсын хамгаалалтад авагдсан. Үлдсэн 6 км газар нь эвдэрч баларсан, орчин үеийн хотын байгууламжид зай тавьж өгсөн.

Майнкрафт (англ. Minecraft) нь Швед улсын программист Маркус Перссон /Markus Persson/ буюу Нотч /Notch/ зохиож, Можанг /Mojang/ студийн хөгжүүлж буй тоглоом юм. 2009 оны 5 дугаар сарын 17-нд анх компьютерын хувилбар нь гарч, удалгүй Андройд үйлдлийн системд 2011 оны 10 дугаар сарын 7-нд, iOS үйлдлийн системд мөн оны 11 сарын 17-нд, Xbox 360-д зориулсан хувилбар нь 2012 оны 5 сарын 9-нд гарч байв. 2014 оны 4 сарын 2-нд Amazon Fire TV, 2014 оны 9 сарын 20-нд бүх цаг үеийн хамгийн их борлуулагдсан компьютерийн тоглоом, 2014 оны 12 сарын 10 Windows Phone 8.1 , 2015 оны 6 сарын 29-нд Windows 10 хувилбар тус тус гаргасан. Майнкрафт нь 3 хэмжээст ертөнцөд куб дүрсүүдээр барилга барьж, хайгуул хийж, байгалийн баялаг олзворлож, боловсруулж, мөн хоорондоо тулалддаг тоглоом юм. Тус тоглоомд эрүүл мэнд, цатгалан байдлаа хадгалах зорилго бүхий хязгааргүй нөөцөөр бүтээн байгуулах, мөн эхний хувилбартай төстэй боловч хүндрүүлсэн хувилбар гэсэн гурван төрлөөр тоглож болно.